CELEX: 62015TN0152
Language: mt
Date: 2015-03-31 00:00:00
Title: Kawża T-152/15 P: Appell ippreżentat fil-31 ta’ Marzu 2015 mill-Kummissjoni Ewropea mis-sentenza mogħtija fit-22 ta’ Jannar 2015 mit-Tribunal għas-Servizz Pubbliku fil-Kawżi F-1/14 u F-48/14, Kakol vs Il-Kummissjoni

8.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/21
            
         Appell ippreżentat fil-31 ta’ Marzu 2015 mill-Kummissjoni Ewropea mis-sentenza mogħtija fit-22 ta’ Jannar 2015 mit-Tribunal għas-Servizz Pubbliku fil-Kawżi F-1/14 u F-48/14, Kakol vs Il-Kummissjoni
   (Kawża T-152/15 P)
   (2015/C 190/24)
   Lingwa tal-kawża: il-Franċiż
   
      Partijiet
   
   
      Appellanti: Il-Kummissjoni Ewropea (rappreżentani: J. Currall u G. Gattinara, avukati)
   
      Partijiet oħra fil-proċedura: Danuta Kakol (Lussemburgu, il-Lussemburgu)
   
      Talbiet
   
   L-appellanti titlob lill-Qorti Ġenerali jogħġobha:
   
               —
            
            
               tannulla s-sentenza tat-Tribunal għas-Servizz Pubbliku tat-22 ta’ Jannar 2015 fil-Kawżi magħquda F-1/14 u F-48/14, Kakol vs Il-Kummissjoni;
            
         
               —
            
            
               tibgħat lura r-rikors F-48/14 quddiem it-Tribunal għas-Servizz Pubbliku, billi l-appellanti rtirat ir-rikors tagħha fil-Kawża F-1/14;
            
         
               —
            
            
               tirriserva l-ispejjeż.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka tliet aggravji.
   
               1.
            
            
               L-ewwel aggravju bbażat fuq żball ta’ liġi, billi t-Tribunal għas-Servizz Pubbliku (iktar ’il quddiem it-“TSP”) qies, fil-preżenza ta’ kundizzjonijiet għall-ammissjoni “simili”, li bord tal-għażla huwa obbligat jimmotiva d-deċiżjoni li ma jaċċettax kandidat għall-eżamijiet fid-dawl tal-evalwazzjoni mogħtija minn bord tal-għażla ieħor f’kompetizzjoni oħra fir-rigward tal-istess kandidat.
            
         
               2.
            
            
               It-tieni aggravju bbażat fuq ksur tal-obbligu ta’ motivazzjoni, billi t-TSP irrikonoxxa li n-nazzjonalità tal-kandidati kienet kundizzjoni għall-ammissjoni miżjuda mal-oħrajn iżda li, minkejja dan, ma kinitx ta’ natura li tiddistingwi ż-żewġ avviżi ta’ kompetizzjoni inkwistjoni.
            
         
               3.
            
            
               It-tielet aggravju bbażat fuq żnaturament ta’ element essenzjali tal-proċess, billi t-TSP qies li l-bord tal-għażla ma spjegax f’hiex id-deċiżjoni tiegħu kienet differenti minn dik tal-bord tal-għażla preċedenti, meta l-Kummissjoni kkompletat b’mod ċar din il-motivazzjoni, kemm fl-atti tagħha kif ukoll fis-seduta.